open-index/open-wikipedia-markdown huggingface dataset:
Pašilaičiai

**Pašilaičiai** (poola keeles *Poszyłajcie*) on Vilniuse linnaosa, mis asub linna loodeosas Pašilaičiai valla territooriumil. Pašilaičiai piirneb kagus Šeškinėga, lõunas Justiniškėsega, idas Fabijoniškėsega, põhjas  aga Pavilionysi ja Perkūnkiemisega.

Pašilaičiais asub Vilniuse rajooni keskhaigla. Haridust annavad algkool, progümnaasium, leedukeelne gümnaasium ja venekeelne keskkool. Valdavad viie- üheksa- ja kuueteistkorruselised korterelamud, idaosas asub kommertspiirkond.

Linnaosa on kujunenud Vilniusega liidetud samanimelise Avižieniai külanõukogus asunud küla aladele. Aastal 1987 asuti sinna rajama arhitekt Kazimieras Rimantas Balėnase kavandatud uut mikrorajooni. Sealse künkliku maastiku tõttu kujundati hoonete vahele ohtralt haljasalasid. Tähtsamad tänavad on saanud nime  balti rahvaste muinasusundi ja mütoloogia jumalannade järgi. 

* 227 (1931)
* 200 (1953)
* 143 (1959)
* 122 (1970)

* 118 (1979)
* 25 (1989)
* 32 500 (2006)
* 33 056 (2011)

## Viited
Antoine-Augustin Parmentier

**Antoine-Augustin Parmentier** (12. august 1737 – 13. detsember 1813) oli prantsuse farmatseut, hügieenik ja agronoom, kes propageeris kartulit Prantsusmaal ja Euroopas laiemalt. Ta algatas esimese kohustusliku rõugevastase vaktsineerimise kampaania, uuris toidusäilitamise meetodeid (sh külmutamist) ja peetidest suhkrutootmist ning asutas pagarikooli.

Armee farmatseudina langes ta Seitsmeaastane sõja ajal preislaste kätte vangi. Vanglas toideti teda kartulitega, mis oli tema esimene lähem kokkupuude selle taime mugulatega. Prantsusmaal sel ajal kartuleid ei kasvatatud ja kahtlustati, et need võivad tekitada leeprat, sest kartulimugulate väljanägemine sarnanes leepra käes kannatavate inimeste kahjustustega.

Pärast Prantsusmaale naasmist uuris ta toiduainete keemiat. Kui 1770. aasta viljaikalduse järel toimus võistlus, millega otsiti ideid näljahäda vähendamiseks, ja Parmentier võitis selle esseega "Uurimus toitvatest köögiviljadest, mis vajaduse korral suudaksid asendada tavalist toitu", kus ta tutvustas kartuleid. Parmentier' pingutuste tõttu kuulutati 1772. aastal Prantsusmaal kartul söödavaks.

Teada on mitmed Parmentier' tegevused kartuli populariseerimisel. Näiteks korraldas ta esinduslikke õhtusööke, kus serveeriti kartuliroogi ja kus osales tuntud inimesi, teiste seas ka Benjamin Franklin, Thomas Jefferson ja Antoine Lavoisier. Tuntuim on aga lugu, mille kohaselt rajas Parmentier kartuliaia, mida päevasel ajal valvati, ja aitas sellega luua kujutlust, et kartulite näol on tegemist millegi väärtuslikuga (samas esineb lugusid, mis seostavad seda sama teguviisi hoopis Preisimaa kuninga Friedrich Suurega).

Siiski läks kartuli populariseerimine vaevaliselt ja sellele ei aidanud kaasa ka sajandilõpu revolutsioonilised meeleolud, mille puhul kuningaga seostatud tegevused ei leidnud lihtrahva hulgas poolehoidu. Seda aitas muuta 1794. aastal *madame* Mérigot' avaldatud kokaraamat "La Cuisinière républicaine", mis tutvustas kartulit tavainimeste toiduna; pärast seda sai taim populaarseks ka revolutsionääride seas. 

Napoleon I andis talle Auleegioni ordeni.

Mitmed kartulipõhised road Prantsusmaal on nimetatud Parmentier' järgi.

Ta on maetud Père-Lachaise'i kalmistule ja tema hauaplatsi ääres on kasvatatud tema mälestuseks kartuleid.
Batemani printsiip

**Batemani printsiip** väidab, et enamiku loomade puhul on isaste reproduktiivse edu varieerumine (vahel ka olulisel määral) suurem kui emaste puhul.

Selle teesi sõnastas esimest korda briti geneetik Angus John Bateman (1919–1996). Aluse teesiks andis aga juba Charles Darwin: kuivõrd emaste võime toota munarakke on võrratult väiksem kui isaste võime toote seemnerakke, on ka isaste konkurents emaste pärast suurem ja samuti on emaste valivus suurem, kuivõrd nende reproduktiivse edu tagab suuresti "õige" valik, samas kui isaste puhul omab suurt rolli lihtsalt võimalikult paljude emaste viljastamine. Seega, vastavalt Batemani printsiibile on anisogaamiast tulenevalt isased promiskuiteetsed, emased aga selektiivsed (fundamentaalsed sugulise valiku strateegiad).

Näiteks on ka inimsoo ajaloos naistel olnud ligikaudu kaks korda suurem reproduktiivne edu kui meestel.
Strmilov

**Strmilov** (saksa keeles *Tremles*) on linn Tšehhis Lõuna-Tšehhi maakonnas Jindřichův Hradeci ringkonnas. Strmilov asub Jindřichův Hradecist umbes 14,5 km idas ja Jihlavast ligikaudu 40 km edelas.

Strmilov on merepinnast 545 meetri kõrgusel.

Strmilov asub ajalooliste Morava ja Čechy piirkondade piiril.

Strmilovit on esmamainitud 1255. aastal.

## Viited
2005. aasta Eesti meistrivõistlused kergejõustikus

**2005. aasta [[Eesti meistrivõistlused kergejõustikus]]**, olid **88**. Eesti meistrivõistlused, mis toimusid 23. ja 24. juulini Rakveres Rakvere linnastaadionil.

## Tulemused
### Mehed
#### 100 m

**[[Kergejõustiku Eesti rekordid|Eesti rekord]]**: **10,19** Marek Niit, 31. märts 2000 Fayetteville
**Eesti meistrivõistluste rekord**: **10,40** Argo Golberg, 3. august 2003 Tallinn
**[[2004. aasta Eesti meistrivõistlused kergejõustikus#100 m|Eesti meister 2004]]**: **10,80** Allar Aasma
**Vaata ka:** 100 m jooksu Eesti meistrivõistluste medalivõitjad

#### 200 m

**[[Kergejõustiku Eesti rekordid|Eesti rekord]]**: **21,03** Erki Nool, 10. aprill 1995 Krugersdorp
**Eesti meistrivõistluste rekord**: **21,13** Henri Sool, 4. august 2003 Tallinn
**[[2004. aasta Eesti meistrivõistlused kergejõustikus#200 m|Eesti meister 2004]]**: **21,30** Martin Vihmann
**Vaata ka:** 200 m jooksu Eesti meistrivõistluste medalivõitjad


#### 400 m
        
**[[Kergejõustiku Eesti rekordid|Eesti rekord]]**: **45,99** Aivar Ojastu, 6. juuli 1990 Kiiev
**Eesti meistrivõistluste rekord**: **46,96** Aivar Ojastu, 28. august 1984 Tartu
**[[2004. aasta Eesti meistrivõistlused kergejõustikus#400 m|Eesti meister 2004]]**: **47,72** Martin Vihmann
**Vaata ka:** 400 m jooksu Eesti meistrivõistluste medalivõitjad


#### 800 m
Tarandė

**Tarandė** on Vilniuse linnaosa, mis asub linna loodeosas Pašilaičiai valla territooriumil.

Linnaosa on kujunenud samanimelise küla  ja osalt ka Gineitiškėse küla Vilniusega liidetud ossa. Seal asub loomakliinik. Tarandė piirneb põhjas Gineitiškėsega, kagus  aga Pavilionysiga.
## Viited
Pavilionys

**Pavilionys** on Vilniuse linnaosa, mis asub linna loodeosas Pašilaičiai valla territooriumil.

Linnaosa on kujunenud Vilniusega liidetud samanimelise Buivydiškėse külanõukogus asunud küla aladele ja osalt ka Gineitiškėse küla Vilniusega liidetud ossa. Pavilionys piirneb loodes Tarandėga, lõunas Pašilaičiaiga, idas  aga Pavilionysiga. Linnaosa kagupiirkonda on rajatud uued korterelamud, põhjapoolne osa on aga säilitanud oma külalise ilme.
## Elanikkond


* 98 (1959)
* 150 (1970)

* 139 (1979)
* 144 (1989)

## Viited
Anisogaamia

**Anisogaamia** on sugulise sigimise vorm, mis põhineb talitluselt või ehituselt (morfoloogialt) erinevate sugurakkude (gameetide) ühinemisel.

Anisogaamia on levinud mitmerakulistel organismidel ja see arvatakse olevat arenenud isogaamiast.

Gameetide düsmorfismi puhul on üks gameet suurem kui teine, seega emane investeerib reeglina oma sugurakkudesse rohkem kui isane, emased investeerivad rohkem järeltulijatesse kui isased ja seega on isased praktiliselt alati paaritumiseks saadaval, samas kui emased peavad pidama rohkem hoolt oma munarakkude saadavaloleku pärasthttps://www.sciencedirect.com/topics/agricultural-and-biological-sciences/anisogamy.

## Vaata ka
*Batemani printsiip
Yorktown

Ameerika Ühendriikides on mitu **Yorktowni** nimelist paika:
* Yorktown, linn Indiana osariigis
* Yorktown, vald New Yorgi osariigis
* Yorktown, linn Texase osariigis
* Yorktown, asum Virginia osariigis

1781. aastal toimus Virginias Ameerika iseseisvussõja raames **[[Yorktowni piiramine]]**.

Mitu USA mereväe laeva on kandnud nime **Yorktown**:
* Yorktown (laev 1839), purjekas, mis oli teenistuses 1840–1843, 1844–1846 ja 1848–1850
* Yorktown (laev 1889), suurtükilaev, mis oli teenistuses 1889–1897, 1898–1903, 1906–1912 ja 1913–1919 
* Yorktown (laev 1936), lennukikandja, mis oli teenistuses 1937–1942
* Yorktown (laev 1943), lennukikandja, mis oli  teenistuses 1943–1947 ja 1953–1970
* Yorktown (laev 1983), sõjalaev, mis oli teenistuses 1984–2004
Canal de l'Ourcq

**Canal de l'Ourcq** on 108,1 kilomeetri pikkune 10 lüüsiga kanal, mis asub  Île-de-France'i piirkonnas. See algab Troesnesi küla lähedal asuvast Port-aux-Perchesist, kus eraldub kanaliseeritud Ourcqi jõest, ja suubub Pariisis tehislikku Bassin de la Villette'i, kus ühineb Canal Saint-Martiniga. Enne suubumist eraldub sellest Canal Saint-Denis.

Alates 1983. aastast on veetee määratud kasutamiseks lõbusõidulaevadele, selle vett on keelatud tarbida joogiveena.

Kanalivõrgustik loodi 19. sajandil suurlinna veehalduse osana.

## Vaata ka
* Canal du Clignon
* Marne'i jõgi

## Välislingid
*
Bassin de la Villette

**Bassin de la Villette** on suurim tehislik veekogu Prantsusmaa pealinnas Pariisis. XIX ringkonna naabruskonnas Villette'is asuv ristkülikukujuline bassein täideti veega 2. detsembril 1808. See ühendab Canal de l'Ourcqi 800-meetri ulatuses Canal Saint-Martiniga, mis suubub Seine'i jõkke. Alguskohaks on Rue de Crimée'i tõstesild ja lõppkohaks väljak Place de la Bataille-de-Stalingrad. Loodes ääristab seda Quai de la Seine ja kagus Quai de la Loire, neid ühendab basseini keskel jalakäiate sild Passerelle de la Moselle. 

## Vaata ka
*Bassin de l'Arsenal

## Välislingid
*
Ourcq

**Ourcq** on 86,5 kilomeetri pikkune jõgi Prantsusmaal, see on Marne'i parempoolne lisajõgi. Selle allikas asub Ronchèresi küla lähedal, voolates läbi Fère-en-Tardenoisi, La Ferté-Miloni, Mareuil-sur-Ourcqi ja Crouy-sur-Ourcqi valdade, suubudes Lizy-sur-Ourcqi lähistel. Napoleon I kasutas jõge veeallikana, see varustas Pariisi kuni Haussmanni linnauuenduseni.

## Vaata ka
* Canal de l'Ourcq

## Välislingid
*
Georges-Eugène Haussmann

**Georges-Eugène Haussmann** (27. märts 1809 Pariis Prantsusmaa – 11. jaanuar 1891 sealsamas) oli prantsuse ametnik, kes määrati Seine'i piirkonna prefektiks aastatel 1853–1870. Napoleon III valis ta pealinna uute puiesteede ja parkide rajamiseks ning avalike ehitustööde läbiviimiseks. Massiivse linnauuendusprogrammi, mida tavaliselt nimetatakse Haussmanni linnauuenduseks, elluviimist saatis edu. Kriitikud sundisid teda siiski ekstravagantsuse tõttu tagasi astuma, kuid tema nägemus domineerib endiselt Pariisi kesklinnas.

## Vaata ka
* Teise keisririigi stiil

## Välislingid
*
Gaumont-Palace

**Gaumont-Palace** oli grandioosne kino Prantsusmaa pealinnas Pariisis. 

## Ajalugu

*[[Belle époque]]*'i ajal aastatel 1898–1900 ratsanäitusteks ehitatud ligi 3500 inimest mahutav hoone (Hippodrome de Montmartre) asus XVIII ringkonnas aadressil rue Caulaincourt 1. Léon Gaumont ostis krundi 1907. aastal, mis omas tähtsat rolli Gaumont Film Company eduloos. 1931. aastal hoone rekonstrueeriti *[[art déco]]* stiilis. Riigi suurimas kinos, mis mahutas ligi 6000 inimest, toimusid nii kohalike kui ka välismaiste filmide esilinastused. Krunt müüdi 1972. aastal, aasta hiljem kino lammutati. Selle asemel seisavad nüüd hotellid ja kaubanduskeskus.

## Välislingid
*
L'archipel

**L'archipel** on 106 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

24-korruselist kõrghoonet ehitati aastatel 2018–2021.
Sädevahemik

**Sädevahemik** on kahe elektrijuhi (elektroodi) vahemaa, milles piisavalt kõrge elektroodidevahelise pinge korral tekib sädelahendus. 

Sädelahenduse tekitamise seade on sädelahendi ehk sädemik. 

## Vaata ka
* Sädelahendus
* Sädemik

## Viited
Sädemik

**Sädemik** on kahest õhus või muus keskkonnas (näiteks õlis) paiknevast elektroodist koosnev seade, mille sädevahemikus tekitatakse sädelahendus.

Sädemikku kasutatakse näiteks süüteküünlas küttesegu süütamiseks, samuti lõhkelaengu detoneerimiseks. Üks või mitu sädemikku on kõrgepingelahendites, mis kaitsevad elektriseadmeid ja nende elemente (näiteks kõrgepinge-rippisolaatoreid) liigpinge eest.

Raadiotehnika algusaastail kasutati sädemikku raadiolainete tekitamiseks (näiteks sädetelegraafis); esimese raadiolainesädemiku valmistas Heinrich Hertz 1887. aastal.“
 

## Vaata ka
* Sädelahendus

## Viited
Vrchlabí

**Vrchlabí** (saksa keeles *Hohenelbe*) on linn Tšehhis Hradec Králové maakonnas Trutnovi ringkonnas. Vrchlabí asub Elbe (Laba) jõe ääres, Poola piirist 14,5 km kaugusel, Trutnovist ligi 22 km lääneloodes ja Hradec Královést 48 km põhjaloodes.

Vrchlabí asub merepinnast 477 meetri kõrgusel.

Vrchlabít on esmamainitud 1359. aastal, linnaõigused sai 1533. aastal.

## Viited
Hodonín

**Hodonín** (saksa keeles *Göding*) on linn Tšehhis Lõuna-Morava maakonnas, Hodoníni ringkonna halduskeskus. Hodonín asub Morava jõe kaldal Slovakkia piiri ääres, Brnost ligikaudu 53 km kagus.

Hodoníni on esmamainitud 1046. aastal, linnaõigused sai 1228.

Hodonínis on sündinud Tšehhoslovakkia esimene president Tomáš Masaryk.

1977. aastal asutatud Hodoníni loomaaed on Tšehhi Vabariigi üks uuemaid ja väiksemaid loomaaedu.

## Viited
Metsa tänav (Pärnu)

**Metsa tänav** on tänav Pärnus, mis algab Laine tänavalt ja lõpeb Raja tänaval. Metsa tänav ristub Ravi, Mere ja Papiniidu tänavaga.

Tänav on Pärnu Koidula Gümnaasiumist kuni Raja tänavani ühesuunaline. Sõita on võimalik vaid Raja tänava suunas.

Tänav on ligikaudu 1,45 km pikkune.

## Hoonestus

* Metsa 17 – Pärnu Lasteaed Pöialpoiss

* Metsa 21 – Pärnu Koidula Gümnaasium
Jäljed lumel

**"Jäljed lumel"** (vene keeles *"Следы на снегу"*) on Georgi Brjantsevi 1954. aastal Moskvas kirjastatud spiooniromaan.

"Jäljed lumel" ilmus eesti keeles 1956. aastal sarja "Seiklusjutte maalt ja merelt" 9. raamatuna. Selle tiraaž oli 30 000 eksemplari.

Romaani tegevus toimub Teise maailmasõja järgsetel aastatel Jakuutia taigas. Jakuudist kütt Bõkanõrov märkab jälgede järgi, et keegi on öösel tema üksiku tare juurest suuskadel mööda sõitnud, julgemata siseneda. Kahtlust äratavad jäljed viivad kaevandusasulani ning kaovad tuisus. Öösel on toimunud asulas Moskvast komandeeritud inseneri mõrv. Rajoonikeskusest kutsutakse välja KGB major Šelestov, kes saabub kaaslastega asjaolusid uurima. Asula komandant Beloljubski saadetakse kõiki elamuid kontrollima, kuid mees on hommikuks kadunud. Bõkanõrov avastab, et tuisuvangis olevast asulast viivad välja kahed suusajäljed. Algab seiklusrohke tagaajamine, mis lõpeb spioonide tabamisega enne, kui nad jõuavad kaevanduse salajastest dokumentidest tehtud fotodega Ameerika Ühendriikidest saabuvale lennukile.

Filmistuudios Lenfilm on 1955. aastal romaani motiividel valminud samanimeline mängufilm.

## Välislingid
*"Jäljed lumel" esikaane illustratsioon
Ivan Yastrebov

**Ivan Yastrebov** (sündinud 16. novembril 2002 İstanbulis) on türgi-vene laulja.

The Voice Kids ukraina keelse versiooni üks finalistidest. Ja Juunioride Eurovisioon sai Ukraina rahvuslikus valikus 2. koha. Ta osales ka The Voice Kids venekeelses versioonis ja võistles lauluga "Argo". Aastal 2018 tuli ta "Venemaal toimunud lauluvõistluse" "Иван Синяя птица" võitjaks.

## Viited
Hanns Hörbiger

**Hanns Hörbiger** (täisnimega **Johann Evangelist Hörbiger**; 29. november 1860 Atzgersdorf – 11. oktoober 1931 Mauer bei Wien) oli Austria insener.

## Elulugu
Hörbiger sündis Viini külje all Atzgersdorfis, ent veetis nooruse Kärntenis. Seejärel õppis ta Viinis masinaehitust. 1880. aastate alguses tegutses ta mõnda aega joonestajana, seejärel töötas 1884. aastast Brünni masinaehitustehases ja 1887. aastast Helenentali tekstiilivabrikus. 1891. aastast tegutses ta pikemat aega Budapestis. 1900. aastal asutas ta koos Friedrich Wilhelm Rogleriga sealsamas oma inseneribüroo, mille viis 1903. aastal Viini üle. 1925. aastal rajas ta koos poegade Alfredi ja Hans Robertiga ettevõtte Hoerbiger & Co.

Hanns Hörbiger suri 11. oktoobril 1931 Maueris ja maeti Maueri kalmistule. 

Juba Hörbigeri eluajal, 1925. aastal nimetati tema järgi Johann-Hörbiger-Gasse Maueris ja pärast surma, 1932. aastal Hörbigerplatz Breitensees.

## Tegevus insenerina
Insenerina tegutses Hörbiger peamiselt kompressoritehnoloogiaga. 1895. aastal patenteeris ta ventiili, mida hakati nimetama Hörbigeri ventiiliks. Ta arendas oma ventiili ka järgnenud aastatel korduvalt edasi.

Hörbigeri välja töötatud ja edaspidi toodetud kompressoriventiilid kujunesid võrdlemisi populaarseks. Hörbigeri kaubamärk on endiselt kasutusel ja tema rajatud ettevõte tegutseb Hoerbiger Holdingi nime all jätkuvalt.

## Glatsiaalkosmoloogia
Hörbiger oli glatsiaalkosmoloogiaks (saksa keeles *Welteislehre* või *Glazialkosmogonie*) nimetatud pseudoteadusliku õpetuse autor. Inspiratsiooni olevat ta saanud sulaterase voolamisest külmunud maapinnale ja Kuu pinna heleduse jälgimisest, mis viis ta mõttele, et Kuu koosneb jääst. 1913. aastal ilmus tema ja harrastusastronoomi Philipp Fauthi koostöös teos "Hörbigers Glacial-Kosmogonie", milles Hörbigeri teooriat tutvustati. Teooria järgi sai Päikesesüsteem alguse massiivse ja ülikuuma taevakeha kokkupõrkel jääst koosnenud hiigelplaneediga. Planeet tungis selle "superpäikese" sisse ja sadu tuhandeid aastaid hiljem toimunud plahvatuse järel paiskusid sulamata planeeditükid maailmaruumi, moodustades praeguse Päikesesüsteemi.

## Oktsidentaal

Hörbiger oli tehiskeele oktsidentaali üks varasemaid järgijaid. Seejuures toetas ta 1920. aastate teisel poolel oktsidentaaliliikumist ka materiaalselt märkimisväärselt. Koos Engelbert Pigali ja veel mitme Austria inseneriga moodustas ta Kesk-Euroopa oktsidentalistide tuumiku.

## Isiklikku
Hanns Hörbigeri emapoolne vanaisa oli orelimeister Alois Hörbiger. Hörbigeril oli neli poega, kellest Paul ja Attila kogusid tuntust näitlejatena ja panid aluse Hörbigeride kui näitlejate suguvõsale, Alfred Hörbiger hoidis käigus oma isa rajatud ettevõtte, Hans Robert Hörbiger aga oli sarnaselt isaga oktsidentalist.

## Viited

## Kirjandus
*Österreichisches Biographisches Lexikon 1815–1950. Band 2, Verlag der Österreichischen Akademie der Wissenschaften, Wien 1959, lk 364-365.
*Hanns Hörbiger. Rmt: Stolberg-Wernigerode, Otto zu: Neue deutsche Biographie, Bd.: 9, Hess - Hüttig, Berlin, 1972, lk 352-353.
Miškiniai

**Miškiniai** (poola keeles *Leśniki*) on Vilniuse linnaosa, mis asub linna lääneosas Lazdynai valla territooriumil. Miškiniai piirneb läänes Lazdynaiga, lõunas Bukčiaiga, idas aga üle Nerise jõe Vilkpėdėga; neid ühendab Lazdynai sild.

Miškiniais asuvad aastal 1944 valminud ja muinsuskaitse all olev Vilniuse näitusehoone ning LITEXPO näitusehoone. Linnaossa jääb ka kasvuhooneid valmistav tehas.

Aastal 1905 asusid seal Ivaškevičiustele kuuluv Miškiniai mõis, karjamõis, kool ja Miškiniai küla. Kokku oli neis 115 elanikku. Aastal 1931 oli Miškiniais 132 elanikku. Selle küla kohale on tänapäevane linnaosa ka kujunenud.

## Viited
Andero

**Andero** on mehenimi.

1. jaanuaril 2021 oli Eestis eesnimi Andero 430 mehel (esinemissageduselt 296. mehenimi). Andero oli keskmiselt 18 aasta vanune (mediaanvanus oli 15). Kõige populaarsem oli eesnimi Andero vanuserühmas 5–9, kus neid oli 10 000 elaniku kohta 11,23.

## Nime kandjaid
*Andero Ermel
*Andero Nimmer
*Andero Pebre
*Andero Uusberg
*...

## Viited

## Välislingid
*
Indrek Sarrap

**Indrek Sarrap** (sündinud 11. juulil 1978) on Eesti muusikaettevõtja ja kontrabassimängija. 

Lõpetanud Tallinna Muusikakeskkooli ja Eesti Muusikaakadeemia.

Töötas aastatel 1996–2013 rahvusvahelises kammerorkestris Kremerata Baltica (solist ja dirigent Gidon Kremer) mänedžeri ja muusikuna, mille ridades pälvis ka Grammy auhinna (aastal 2001).

Samuti on töötanud aastaid DJ-na ning raadiosaatejuhina Raadio 2-s (1995–2007).

Indrek Sarrap on ka kontserdikorraldaja, omades ettevõtet Enjoy Music ja kontserdiklubi.ee kaubamärki ning olles üks Star Agency eestvedajatest. Aastatel 2014–2020 oli Eesti Fonogrammitootjate Ühingu juharuse liige. Sarrap on ka Enjoy Stuudio omanik.

2009. aastast on ta ansambli The Swingers liige ja mänedžer ning Birgit Sarrapi ja ansambli Violina mänedžer.

## Isiklikku
Ta on 2013. aastast abielus laulja Birgit Sarrapiga (neiupõlvenimega Õigemeel). Neil on kaks last: Helin Sarrap (sündinud 2016) ja Simeon Sarrap (sündinud 2013).

Tema õde on Silvia Soro.
Lazdynai

**Lazdynai** (poola keeles *Leszczyniaki*) on Vilniuse linnaosa, mis asub linna lääneosas Lazdynai valla territooriumil. Lazdynai piirneb põhjas Karoliniškėsega, läänes üle Nerise Jočionysiga, idas Miškiniaiga, edelas Lazdynėliaiga, kagus aga Bukčiaiga.

Linnaosas asuvad Vilniuse Ülikooli haigla ja Lazdynai polikliinik. Linnaosas on raamatukogu, haridust annavad algkool ja neli keskkooli.

Linnaosa kohal asus varem Leszczyniaki küla, sellest on tuletatud ka linnaosa leedukeelne nimi. Aastal 1905 oli külas 65 elanikku, aastal 1931 oli elanikke 107.

Aastal 1962 tehti arhitektidele Vytautas Čekanauskasele ja Vytautas Brėdikisele ülesandeks kavandada uus Vilniuse läänepoolne elamurajoon. Küla kohale asuti rajama Vilniuse linnaosa aastal 1974. Projekti autorid olid Vytautas Čekanauskas, Vytautas Brėdikis, Vytautas Kazimieras Balčiūnas, Gediminas Valiuškis ning insenerid Algimantas Kleinotas ja Vincentas Šileika. Aastal 1974 said nad projekti eest Lenini preemia. Projekti eeskujuks oli Tapiola, Vallingby ja Le Mirail. Linnaosa on linnalise arhitektuuri mälestisena muinsuskaitse all. Kaitse all on ka skulptuurid "Kandlemängija" ja "Hommik", dekoratiivne tuulelipp ja Keskkooli nr. 40 hoone.

1986. aastal hakati Karoliniškėse ja Lazdynai vahele rajama Muinasjutuparki (Pasakų parkas). 1996. aastal valmis katoliku kirik, Lazdynais asub ka salesiaanide klooster. 2005. aastal valmis uus elamurajoon Pavasaris.

Linnaosas asub Eugenija Šimkūnaitė korter-muuseum.

## Viited
Lendorf

**Lendorf** on vald Austria Kärnteni liidumaa Spittal an der Drau ringkonnas.

Vallaosad on Lendorf ja Hühnersberg.

## Ajalugu

Spittal an der Draust läänes Drava orus asuv Lendorf on antiiklinna nimega *[[Teurnia]]* (hiljem *Tiburnia*) asukoht, mis tekkis u. 50. aastal ja sai 5. sajandil Rooma Noricum mediterraneumi provintsi pealinnaks. Linna jäänuseid, sealhulgas foorumit, basiilikat, kapitooliumit, terme ja keldi jumalale Grannusele pühitsetud templit võib näha künkal Sankt Peter in Holzi küla lähedal. Kuni oma languseni slaavi kolonisatsiooni ajal u 600. aastal oli Teurnia varakristluse keskus, olles piiskopi asukoht, nagu on maininud Eugippius oma "Noricumi apostli" Püha Severinuse eluloos. *Tiburnia* on endiselt Rooma-Katoliku Kiriku titulaarpiiskopitool.

## Viited
Lazdynėliai

**Lazdynėliai** on Vilniuse linnaosa, mis asub linna lääneosas Lazdynai valla territooriumil. Lazdynėliai piirneb põhjas Lazdynaiga, läänes üle Nerise Jočionysiga, lõunas üle Nerise Jankiškėsega ja kagus Bukčiaiga.

Linnaosas lääneosas asub Bukčiai kalmistu.

Linnaosa kujunes Lazdynai ja Bukčiai vahelisele alale. Algul loeti sealsed alad Bukčiai osaks, ent hiljem, kui rajati Lazdynai lähedased elamupiirkonnad, sai ala nimeks Lazdynėliai. Linnaosa nimi tuleneb nagu Lazdynailgi vanast Leszczyniaki nime kandnud külast, millele on lisanud deminutiivne liide. Ala hakati omaette linnaosaks pidama 1996. aastast. Nõukogude perioodil oli piirkond ka suurte garaažirühmade ala, mille asemele on tänapäeval enamasti rajatud elamud.

## Viited
Bukčiai

**Bukčiai** (poola keeles *Buchta*) on Vilniuse linnaosa, mis asub linna lääneosas Lazdynai valla territooriumil. Bukčiai piirneb põhjas Lazdynaiga, loodes Lazdynėliaiga, kirdes Miškiniaiga, edelas ja kagus aga üle Nerise jõe asuvate Žemieji Paneriai ja Jankiškėsega.

Linnaosa on saanud nime valgevenekeelsest sõnast *бухты*, mis tähendab abajat. 

Praeguse linnaosa kohal asus varem väikeaadlikele kuulunud samanimeline kindlustatud asula. Arheoloogiliste uuringute põhjal on piirkond olnud pidevalt asustatud üle 1000 aasta. 1905. aastal oli Bukčiai külas 59 elanikku, 1931. aastal 152 elanikku. 

## Viited
Hlučín

**Hlučín** (saksa keeles *Hultschin*, poola keeles *Hulczyn*) on linn Tšehhis Morava-Sileesia maakonnas Opava ringkonnas. Hlučín asub Poola piirist 8 km kaugusel, Ostrava kesklinnast umbes 10 km kirdes ja Opavast ligikaudu 26 km idakagus.

Hlučín on asutatud 1256. aastal. Alates 1742. aastast oli linn Preisi kuningriigi ja alates 1871. aastast Saksa keisririigi koosseisus. Tšehhoslovakkiale anti Hlučín 1920. aastal Versailles' rahulepingu tulemusel. Müncheni kokkuleppe põhjal läks Hlučín 1938. aasta oktoobris Saksamaa koosseisu. Kuid Hlučín ei saanud Sudeedimaa osaks, vaid ühendati Sileesiaga. 1945. aastal läks linn tagasi Tšehhoslovakkiale.

## Viited
Blansko

**Blansko** (saksa keeles *Blanz*) on linn Tšehhis Lõuna-Morava maakonnas, Blansko ringkonna halduskeskus. Blansko asub Svitava jõe ääres, Brno kesklinnast ligikaudu 19 km põhjas.

Blanskot on esmamainitud 1136. aastal. Alevi staatuse sai Blansko 1580. aastal. Rauatootmist alustati Blanskos 1698. aastal. Linnaõigused sai Blansko 1905. aastal. Linn asub Moraavia karsti vahetus läheduses.

## Viited
Hüpergaamia

**Hüpergaamia** on mõiste bioloogias ja sotsiaalteadustes. Sotsiaalteadustes tähendab hüpergaamia "ülespoole abiellumist", s.t. enda staatusest kõrgema staatusega abikaasa leidmist.

Naised on oma partnerivalikus selektiivsemad kui mehed (Feingold, 1992; Hatfield & Sprecher, 1995; Hill & Hurtado, 1996; Kenrick et al., 1990).

Bioloogias ja evolutsioonilises psühholoogias tähendab hüpergaamia sigimiskäitumist (seksuaalkäitumist), mille korral emased (reeglina) või isased (vahel) sihivad enda omast objektiivselt parema kohasusega (*fitness*) partnereid. Emaste hüpergaamne käitumine tuleneb lihtsast tõsiasjast, et anisogaamia tõttu on emaste võimalus anda järglasi oluliselt piiratum kui isaste oma, mistõttu on nende jaoks parim strateegia oma geenide edasiandmiseks valida võimalikult "kvaliteetne" partner. (Võrdle: Batemani printsiip)

Gilles Saint-Paul (2008) väitis, et matemaatiliste mudelite põhjal tuleneb inimsoo naiste hüpergaamia sellest, et naisel on monogaamsest seksuaalkäitumisest rohkem kaotada (arvestades nende väiksemat reproduktiivmäära ja piiratud fertiilsusperioode), mida annab abieluga kompenseerida. Abielu vähendab naise järeltulijate üldist geneetilist kvaliteeti, kuivõrd välistab võimaliku rasestumise partnerist veelgi kvaliteetsema mehe poolt, olgugi et see ei annaks juurde selle vanema panust lapse üleskasvatamisse. Ent seda puudujääki saab korvata tema geneetiliselt madalama kvaliteediga abikaasa vanemapanusega laste üleskasvatamisse

## Viited
Delfin Lorenzana

**Delfin Negrillo Lorenzana** (sündinud 28. oktoobril 1948 Midsayapis Cotabato provintsis) on Filipiinide sõjaväelane (kindralmajor) ja poliitik. Ta oli tegevsõjaväelane aastatel 1973–2004 ning alates 30. juunist 2016 kuni 30. juunini 2022 Filipiinide kaitseminister.

Ta sündis aastal 1948 Midsayapis Cotabato provintsis. Ta kasvas üles Cotabato provintsis, kus ta lõpetas põhi- ja keskhariduse. Pärast keskkooli veetis ta kaks aastat Notre Dame de Cotabato ülikoolis. Ta lõpetas aastal 1973 Filipiinide Sõjaväeakadeemia.

Ta teenis aastatel 1973–2004 Filipiinide armees, tõustes kindralmajori auastmeni. Oma viimases sõjaväelises ametis oli ta kaitseatašee Filipiinide Suursaatkonnas Washingtonis.

30. juunist 2016 kuni 30. juunini 2022 oli ta Filipiinide kaitseminister.

25. märtsil 2020 määrati ta juhtima riiklikku koroonavastast töörühma.

Ta on abielus ja tal on neli last.
Karl Pajumäe

**Karl Pajumäe** (4. oktoober 1941 Türi, Järvamaa – 11. juuni 2021) oli eesti maadleja ja maadlustreener.

Ta lõpetas 1958. aastal kaugõppes Vändra Keskkooli.

Sportima hakkas ta 1957. aastal Järvakandi Keskkoolis Endel Puri juhendamisel, võitis vabamaadluses Kalevi meistrivõistlustel medaleid. 

Oli alates 1964. aastast Vändras maadlustreener, aastatel 2014–2018 oli tal 6. kutsetase. Tegutses aastatel 1966–2006 ka maadluskohtunikuna (alates 1977. aastast vabariikliku kategooria kohtunik).  

Tema õpilasi on Harri Timberg, Meelis Mäekalle, Alo Toom, Helary ja Mario Mägisalu.

Kuulus aastatel 2012–2018 Maadlusveteranide Ühenduse juhatusse.

## Tunnustus
*1959 – Kalevi auliige
*1962 – NSV Liidu meistersportlane
*2010 – Vändra Tungal

## Viited

## Välislingid
*
Leandro Almeida Silva

**Leandro Almeida da Silva** (tuntud lihtsalt ka kui **Leandro Almeida**; sündinud 14. märtsil 1987 Belo Horizontes) on Brasiilia jalgpallur, kes mängib keskkaitsjana Malta kõrgliiga klubis Hibernians.

Ta alustas klubikarjääri Brasiilia klubis Atlético Mineiro, mille põhimeeskonnas debüteeris ta 2007. aastal.

Aastatel 2009–2013 mängis ta Ukraina kõrgliiga klubis Kiievi Dinamo. Aastatel 2010–2012 tuli ta Dinamoga Ukraina kõrgliigas teisele kohale.

Aastatel 2013–2015 mängis ta Brasiilia kõrgliiga klubis Coritiba. 2015. aasta juunis liitus ta Brasiilia kõrgliiga klubiga Palmeiras. Alates 2016. aasta juunist oli ta Palmeirasest laenul teistes Brasiilia klubides: Internacionalis (2016), Figueirenses (2017), Londrinas (2018) ja Paranás (2019). 2019. aasta juulis sõlmis ta Paranága püsiva lepingu. 2020. aasta esimeses pooles mängis ta Guaranis. 2020. aasta augustis sõlmis ta kaheaastase lepingu Hiberniansiga.

## Viited
Mallnitz

**Mallnitz** on vald Austria Kärnteni liidumaa Spittal an der Drau ringkonnas.

See asub Kõrg-Tauerni mäestiku kõrgorus, ulatudes lõunasuunas Obervellachini Mölli jõe ääres ning eraldades Ankogeli rühma (idas) Goldbergi rühmast (läänes). Põhjas tähistab Alpide peaahelik piiri Austria Salzburgi liidumaaga. Mallnitzi juures siseneb Tauerni raudtee lõunast Tauerni tunnelisse.

Vallaosad on Mallnitz ja Dösen. Põhjaosa kuulub Kõrg-Tauerni rahvusparki.

## Ajalugu

Kaubatee üle mäekurude Gasteini orgu (põhjas) võis olemas olla juba pronksiajal. Keldid kasutasid seda u 400. aastast eKr ja kui piirkond liidendati u 15. aastal eKr Rooma Noricumi provintsi, ehitati need ratsarajad ümber Rooma teeks. Esimene asula iidsele marsruudile rajati tõenäoliselt slaavlaste asumisel Ida-Alpidesse alates u 600. aastast; kuid paikkonda *Malinica* pole mainitud enne 1299. aastat. Falkensteini lossi ümber omasid toona mõisaid Lienzis resideerivad Görzi krahvid.

Kogu keskaja oli Mallnitz strateegiliselt oluline eelpost Salzburgi kaubateel, eriti Kõrg-Tauerni mägedest kaevandatud soola ja kulla transpordiks. Tänapäevane omavalitsus eraldati Obervellachist 1895. aastal. Kohalikku majandust edendasid otsustavalt Tauerni tunneli ehitamine aastatel 1901–1907 ja Tauern raudteeliini avamine 1909. aastal. Autosid vedavad rongid on läbinud tunnelit Mallnitz-Obervellachi jaama 1920. aastast.

## Sõpruslinn

* Witten, Saksamaa, aastast 1979

## Viited
Hibernians FC

**Hibernians Football Club** on Malta jalgpalliklubi, mis tegutseb Paolas. See mängib Malta Premier League'is.

Klubi asutati 1922. aastal nime **Constitutionals FC** all ning see esindas britimeelset Konstitutsioonilist Parteid. Praeguse nime sai klubi 1930. aastal Šotimaa klubi Hiberniani järgi.

Hibernians on tulnud Malta meistriks 12 korda, viimati hooajal 2016–17. 12 meistritiitliga on see edukuselt neljas klubi Maltal. Malta karikavõistlused on võidetud kokku kümme korda.

Hibernians on korduvalt osalenud Euroopa klubivõistluste eelringides või esimestes ringides. Edasi on jõutud hooaegadel 2002–03, mil UEFA Meistrite Liiga esimeses ringis võideti Iirimaa klubi Shelbourne kahe mängu kokkuvõttes 3:2 (teises ringis kaotati Portugali klubile Boavista 3:7), 2017–18, mil Meistrite Liiga esimeses ringis võideti Eesti meisterklubi FCI Tallinna kahe mängu kokkuvõttes 3:0 (teises ringis kaotati Austria klubile Salzburgi Red Bull 0:6), ja 2020–21, mil UEFA Euroopa Liiga esimeses ringis võideti Liechtensteini klubi FC Vaduz tulemusega 2:0 (teises ringis kaotati Ungari klubile Fehérvár 0:1).

Hiberniansi naiskond mängib Malta naiste kõrgliigas ning 12 tiitlivõiduga kõige edukam Maltal.

Klubi kodustaadion on Hibernians Stadium; see mahutab ligi 3000 pealtvaatajat.

## Saavutused
*Malta Premier League:
****Võitja** (13): 1960–61, 1966–67, 1968–69, 1978–79, 1980–81, 1981–82, 1993–94, 1994–95, 2001–02, 2008–09, 2014–15, 2016–17, 2021–22
*Malta karikavõistlused:
****Võitja** (10): 1961–62, 1969–70, 1970–71, 1979–80, 1981–82, 1997–98, 2005–06, 2006–07, 2011–12, 2012–13
*Malta superkarikas:
****Võitja** (3): 1994, 2007, 201

## Välislingid
* Ametlik koduleht
Jaama plats

**Jaama plats** on väljak Narvas Kalevi linnaosas Vaivara ja Vaksali tänava vahel Jaama pargist lääne pool ja Vaksaali tänav 19 maa-alalt ida pool.

Jaama platsi ja selle ümbruskonna detailplaneering algatati 26. augustil 2010 Narva Linnavolikogu otsusega nr 131 bussiterminali ehitamiseks. 1. maiks 2020 olid Narva bussijaama varikatuse ehitustööd lõppenud ja bussijaama perroon avatud.

## Viited
Kadastiku tänav

**Kadastiku tänav**  on tänav Narvas Elektrijaama linnaosas. Jätkub 26. Juuli tänavat Puuvilla tänavaga ristmikust ja kulgeb Elektrijaama teeni, ristudes 1.Paemurru tänavaga. Tänava teine lõik algab Elektrijaama teelt 270 m lõuna pool ning kulgeb lääne- ja edelasuunas, kus lõpeb Nahavabriku tänavaga ristudes. Tänava summaarne pikkus on 3,72 km.
Filipiinide õhuväe C-130 lennuõnnetus

4. juulil 2021 purunes maandumisel Filipiinide õhuväe lennuk Lockheed C-130 Hercules. Õnnetus toimus Jolo lennujaamas Sulus Filipiinidel. Hukkus 53 inimest, kelles 50 olid lennuki pardal ning 3 maal. Tegu on Filipiinide sõjaajaloo suurima lennuõnnetusega.

## Viited
2021. aasta kuumalaine Põhja-Ameerika lääneosas

2021. aasta juuni lõpus ja juuli alguses tabas Põhja-Ameerika lääneosa äärmuslik kuumalaine. Laine mõjutas Ameerika Ühendriikides Põhja-Californiat, Idahot, Lääne-Nevadat, Oregoni, Washingtoni osariiki ning Kanadas Briti Columbiat. Teises faasis said peamiselt kannatada Kanada provintsid Alberta, Manitoba, Loodealad, Saskatchewan ja Yukon. Vähem jõudis kuumalaine Kesk- ja Lõuna-Californiasse, Montanasse ja Wyomingisse.

Kuumalaine tekkis piirkonna kohal rippunud kõrgrõhkkonna tõttu, mis omakorda tekkis kliimamuutuse mõjul. Kuumalaine ajal registreeriti piirkonnas ajaloo kõrgeimad temperatuurid, mh Kanada kuumarekord (49,6 °C). Lisaks sündisid kuumarekordid Briti Columbias, Loodealadel ning tõenäoliselt Washingtoni osariigis.

Kuumalaine tõi kaasa hulganisti ulatuslikke maastikupõlenguid, millest mõned matsid enda alla sadu ruutkilomeetreid ning põhjustasid teedevõrgustikul katkestusi. Lyttoni maastikupõlengus hävis Kanada kuumarekordi sünnikohaks olnud Lyttoni küla. Põlengud kahjustasid tee- ja raudteetaristut, sundisid ettevõtjaid ärisid sulgema, põhjustasid ürituste ärajäämist ning ulatuslikku jää- ja lumekihi sulamist, millest tekkis ka üleujutusi.

Täpne hukkunute arv ei ole teada, hinnangulised numbrid on kasvuteel. 6. juulil avaldas Briti Columbia Koroneriteenistus statistika, mille järgi hukkus provintsis kuumalaine ajal ebatavalistel asjaoludel tavalisest 579 inimest rohkem. Ülemkoroner oli varem hinnanud, et 25. juunist 1. juulini oli enamus või kõik äkksurmadest seotud äärmusliku kuumaga. Albertas suri kuumalaine ajal tavalisest 66 inimest rohkem, pole teada, kui suur osa surmadest on otseselt kuuma ilmaga seotud. Ameerika Ühendriikides hukkus Oregonis vähemalt 107 (kellest 67 Multnomah' maakonnas, kus asub Portland) ja Washingtoni osariigis vähemalt 57 inimest.

## Vaata ka
*2020.–2021. aasta põud Põhja-Ameerikas
*2021. aasta maastikupõlengute hooaeg

## Viited

## Kirjandus
*
*
*
*
*
Richard Lewontin

**Richard Charles Lewontin** (29. märts 1929 New York – 4. juuli 2021 Cambridge, Massachusetts) oli Ameerika Ühendriikide bioloog (evolutsioonibioloog ja populatsioonigeneetik).

## Teoseid
*Lewontin, R. C. 1974. *The Genetic Basis of Evolutionary Change*. New York: Columbia University Press.
*Gould, S. J.; Lewontin, R. C. 1979. The spandrels of San Marco and the panglossian paradigm: A critique of the adaptationist programme". *Proceedings of the Royal Society B: Biological Sciences* 205(1161): 581–598.
*Lewontin, R. C. 1983. The organism as subject and object of evolution. Scientia 188: 65–82.
*Lewontin, R. C.; Rose, Steven; Kamin, Leon J. 1984. *Not in Our Genes: Biology, Ideology and Human Nature*. New York: Pantheon Books.
*Levins, Richard; Lewontin, R. C. 1985. *The Dialectical Biologist*. Cambridge: Harvard University Press.
*Lewontin, R. C. 1991. *Biology as Ideology: The Doctrine of DNA*. Don Mills: House of Anansi Press.
*Lewontin, R. C. 2000. *The Triple Helix: Gene, Organism, and Environment*. Cambridge: Harvard University Press.
Marievali internaatkool

**Marievali internaatkool** (inglise keeles **Marieval Indian Residential School**) oli kool Kanadas, osa Kanada indiaanlaste internaatkoolisüsteemist. Kool asus reservaadi Cowessess 73 aladel Marievalis Saskatchewani provintsis ning tegutses aastatel 1898–1997. Täpsemalt oli kooli asukoht Qu'Appelle'i jõe org, Crooked Lake'ist idas ning Broadview'ist 24 km põhjas.

Juunis 2021 leidis pärismaalaste Cowessessi kogukond kooli territooriumilt 751 tähistamata hauda. Saskatchewani esimesi rahvaid esindava Sõltumatute põlisrahvaste föderatsiooni sõnul on tegu riigi suurima tähistamata hauakoha leiuga. Tegu oli juba kolmanda 2021. aasta Kanada indiaanlaste internaatkooli hauakohaleiuga. Kuu aega varem oli Kamloopsi internaatkooli alalt leitud 215 tähistamata hauda.

## Vaata ka
*Kamloopsi internaatkool
*Kanada indiaanlaste internaatkoolide loend
*Bon Secours Mother and Baby Home
*Florida School for Boys
*Medomsley Detention Centre

## Viited

## Välislingid
* Marieval Residential School at the National Centre for Truth and Reconciliation
* Accueil: Les Soeurs de Saint-Joseph de Saint-Hyacinthe | SJSH
Jovenel Moïse'i atentaat

Haiti president Jovenel Moïse tapeti grupi relvastatud meeste poolt 7. juulil 2021, kohaliku aja järgi kell 1 öösel, enda kodus.  
President Moïse Martine Moïse sai rünnakus viga ning ta viidi USA haiglasse 

Peaminister Claude Joseph teatas, et on riigi valitsemise enda kätte võtnud.  Presidendi mantlipärija ei ole veel teada. 

## Viited
Henry de Montherlant

**Henry de Montherlant** (prantsuse hääldus: [mɔ̃tɛʁlɑ̃]; 20. aprill 1895 – 21. september 1972) oli prantsuse kirjanik ja esseist, Prantsuse Akadeemia liige alates 1960. aastast.

Montherlant esindas prantsuse kirjanduses konservatiivset (reaktsioonilist) suunda, mis ühendas rahvuslust, katoliku traditsionalismi (ristiusu õpetust ennast Montherlant ei pooldanud, pooldades vaid kirikut kui autoritaarset institutsiooni) ja Vana-Rooma paganlike traditsioonide jumaldamist. Montherlant innustus noorena spordist, eriti jalgpallist ja härjavõitlusest, mida kujutas ka oma teostes.

Reisis 1930. aastatel sageli Itaalias, Hispaanias ja Prantsusmaale kuulunud Alžeerias, luues seksuaalsuhteid noorte meesprostituutidega.

Naiste suhtes sarkastiline, antifeministlik tetraloogia "Les Jeunes Filles" ("Noored neiud", 1936–1939) kutsus esile kirjandusliku skandaali. Romaanisari kirjeldab heal järjel kirjaniku armuseiklusi. Feminiinsust kujutatakse seal gangreenina, mis lisaks peategelasele haarab ka Prantsusmaa kujuteldavat viriilset keha, ähvardades seda mehelikkuse kaotusega.

Vastustas 1930. aastate lõpus Prantsusmaa valitsuse defetistlikku hoiakut Saksamaa suhtes, samas Prantsusmaa langemise järel tegi mõne sõnavõtu, mida peeti kollaboratsionistlikuks. Ei osalenud vastupanuliikumises, ent keeldus ka osalemast Saksamaa korraldatud Euroopa natsismimeelsete ja/või saksameelsete kirjanike üritustel (nagu Weimari konverents).

Kaotas eakana peaaegu täielikult nägemise (väidetavalt oli varem sattunud noorukite rünnaku ohvriks, kui üritas Pariisi tänavatel kedagi neist võrgutada), sooritas enesetapu.

## Viited
Saiga-12

**Saiga-12** on Venemaa haavlipüss, mis on konstrueeritud Kalašnikovi automaadi järgi ning nimetatud saiga antiloobi järgi. Relval on pöörlev lukk ning see on gaasiga ümberlaadiv. Sööturiks on lehtsalv. Sarnaselt relvale AK-47, on raami paremal küljel suur tuleümberseadur. Saiga-12 peal on relss optilise sihiku jaoks.

Saiga-12 toodab Kalašnikovi kontsern Iževskis. Seal toodetakse ka haavlipüsse Saiga 20 ja Saiga 410 (vastavalt kaliibritega 20 ja .410) ning Saiga poolautomaatvintpüsse. Venemaa Föderatsiooni Relvajõud kasutavad haavlipüsse KSK (Kalašnikovi erikarabiin), mis on kaliibriga 12 (18,5 mm). Ka KSK-l on iseloomulik Picatinny-rööbas.

## Kasutajad
*: politseis, SWAT-meeskondades, piirivalves, sõjaväepolitseis.
*: Kesk-Julgeolekujõudude erioperatsioonide politsei. 
*: Saiga-12C Riiklikus Narkoametis.
*: tsiviilkasutuses jahipidamiseks.
*: politsei.
*: terrorivastased jõud.
*: aastast 2009 mereväes.
*: tsiviilkasutuses jahipidamiseks.
*: erajulgeolekujõud, Venemaa siseministeerium.

## Vaata ka
*VEPR-12
*DAO-12
*Atchisson AA-12
*Lahinghaavlipüss
*Haavlipüsside loend
*NeoStead 2000
*Franchi SPAS-15
*USAS-12
*Saiga (poolautomaatvintpüss)
*Kaasaegsete Venemaa käsirelvade ja kergrelvade loend

## Viited

## Välislingid
*Izhmash – official page
*Saiga-12.com – more information
*Legion USA Inc. – Official Importer of Saiga 12 Shotguns and Rifles
Browning Citori

**Browning Citori** on Jaapani kaheraudne haavlipüss. Selle kaks rauda on üksteise peal. 

Citorist on palju mudeleid, mida kasutavad peamiselt sport- ja jahilaskjad. 

Relva turustab ja levitab Browning Arms Company, mis asub Ameerika Ühendriikides Utah' osariigis Morganis. Citorit toodab Miroku Corp. Jaanais Kōchi prefektuuris Nankokus.

## Välislingid
*Browning Citori koduleht
*Browning Citori kasutusjuhend
Remington Model 870

**Remington Model 870** on Ameerika Ühendriikide pump-haavlipüss, mida toodab Remington Arms. Relv on laialt levinud nii tsiviilkasutuses sportlaste ja jahimeeste seas kui enesekaitseks ning paljude riikide korrakaitses ja sõjaväes.

## Kasutajad
*
*
*
*
*
*
* Briti Hongkong
*
*
*
*
*
*
*
*
*
*
*
*
*
*
*
*
*
*
*
*
*
*
*

## Vaata ka
*Lahinghaavlipüss
*Knight's Armament Company Masterkey
*USA relvajõudude individuaalrelvade loend

## Viited

## Välislingid
* Remington page for 870
*  A guide to Collecting Remington 870 Shotguns from Remington Society
* Remington page for 870 Tactical
* Remington Military MCS page
* Important differences between Remington 870 Police and 870 Express shotguns
* KAC Masterkey page
* Model 870P MAX Police
* Blog and forum about Remington 870
Indila

**Adila Sedraïa** (sündinud 26. juunil 1984 Pariisis Prantsusmaal), lavanimega **Indila**, on prantsuse laulja ja laulukirjutaja. Enne oma esimese singli "Dernière danse" ("Viimane tants") väljaandmist 2013. aasta novembris, mis jõudis SNEPi edetabelis teisele kohale, tegi ta koostööd paljude muusikutega vokaali ja laulukirjutamise alal. Oma esimese albumi "Mini World" andis ta välja 2014. aasta veebruaris, mis teenis talle Victoire de la musique'i.

## Välislingid
*
Nolwenn Leroy

**Nolwenn Le Magueresse** (sündinud 28. septembril 1982 Saint-Renanis Prantsusmaal), esinejanimega **Nolwenn Leroy**, on prantsuse muusik, laulja-laulukirjutaja ja dublaažinäitleja.

Ta laulab paljudes keeltes, sealhulgas prantsuse, bretooni, inglise ja iiri keeles.

## Välislingid
*
Stromae

**Paul Van Haver** (sündinud 12. märtsil 1985 Brüsselis Belgias), esinejanimega **Stromae**, on belgia muusik, räppar, laulja ja laulukirjutaja.

## Diskograafia
### Stuudioalbumid
* *[[Cheese]]* (2010)
* *[[Racine carrée]]* (2013)
* *[[Multitude]]* (2022)

## Välislingid
*
Belglased

**Belglased** (hollandi keeles *Belgen*, prantsuse keeles *Belges*, saksa keeles *Belgier*) on Belgia Kuningriigi põhirahvastik. Kuna Belgia on paljurahvuseline riik, võib seos olla pigem  juriidiline, ajalooline või kultuuriline kui etniline. Suurem osa belglastest kuulub kahte erinevasse kogukonda (hollandi *gemeenschap* või prantsuse *communauté*). Nad pärinevad ajaloolistest piirkondadest: flaamlased Flandriast, kes räägivad hollandi keelt, ja valloonid Vallooniast, kes räägivad vallooni või prantsuse keelt. Samuti on märkimisväärne Belgia diasporaa, mis on asunud peamiselt Ameerika Ühendriikidesse, Kanadasse, Prantsusmaale ja Hollandisse.
Chislehurst

**Chislehurst** on Londoni äärelinna piirkond Inglismaal, mis asub Bromley linnaosa piirides. See asub Bromleyst idas, Sidcupist edelas, Orpingtonist loodes ning umbes 16 km traditsioonilisest kesklinnast Charing Crossist kagus. Enne Suur-Londoni loomist aastal 1965 asus Chislehurst administratiivselt Kenti krahvkonnas.

Camden Place'is elas aastatel 1871–1873 eksiilis Louis-Napoléon Bonaparte, kes sealsamas ka 64-aastaselt suri.

## Välislingid
*
Jacques Geninasca

**Jacques Geninasca** (2. september 1930, Freiburg im Üechtland – 22. mai 2010, Neuenburg) oli Šveitsi semiootik ja kirjandusteadlane. 

Ta kuulus Algirdas Greimase esimese põlvkonna semiootikute ringi.
Aastail 1970–1995 töötas ta Zürichi Ülikoolis. 

## Tsitaate
*"Semiotics is the discipline that transforms those who practice it".
Viljandi vangla

**Viljandi vangla** oli vangla Viljandi linnas.

Kunagise vanglakompleksi aadress oli Tallinna tänav 41, seal asub nüüd UKU keskus.

## Ajalugu
Viljandi vana vangla asus Viljandi vanalinnas Kauba tänaval. 

Uut vanglat hakati Tallinna tänavale ehitama 1914. aastal, kuid arvatavasti jäi see Esimese maailmasõja tõttu pooleli. Uuesti hakati ehitama 1928. aastal, valmis see 1930. aastal. 

Vangla suleti 1954. aastal.

1. juulil 1954 alustas vangla kompleksis tegevust Viljandi noortekoloonia, mis oli mõeldud alaealistele, keda oli karistatud kohtuotsusega. 

## Viited
Viljandi vangla avavangla

**Viljandi vangla avavangla** oli avavangla Viljandi maakonnas.

Moodustati Karksi asunduskolooniast. Pärast Eesti iseseisvuse taastamist liideti Viljandi noortekolooniaga Viljandi vanglaks.

Asus Ainja külas Polli vallas, alates 1997. aastast Karksi vallas.

Avavangla suleti 1. mail 2008.

## Allikad
*"Eesti Vabariigi Siseministeeriumi Kohtuotsuste täitmise amet asutus Jum-422/7". Rahvusarhiiv, ERA.5212.2.4
Mulgi valla lipp

**Mulgi valla lipp** on Viljandi maakonnas asuva Eesti haldusüksuse Mulgi valla lipp.

Mulgi valla lipp kinnitati vallavolikogu poolt 20. novembril 2019. aastal. 

## Lipu kirjeldus
Valgel väljal on neli sinist linaõit asetatud teemandina ja sinised piidad. Neli sinist linaõit kilbil sümboliseerivad kahe mulgi kihelkonna: Abja, Halliste ja Karksi valdade ning Mõisaküla linna ühinemist.

## Põhjendus
Linaõied viitavad linale, kui mulkide ajaloolisele jõukuseallikale. Viis kroonlehte õies sümboliseerivad Mulgimaad. Kaks sinist piita lipu otstes viitavad kahele Mulgi kihelkonnale.

## Viited
M60 (kuulipilduja)

**M60** (ametlikult **Machine Gun, Caliber 7.62 mm, M60**) on Ameerika Ühendriikide täiskuulipilduja, mis kasutab padrunit 7.62×51 mm NATO ning padrunilinti M13. Kuulipildujast M60 saab lasta mitut erinevat sorti laskemoona: täismantelkuule, märgistus- ning soomustläbistavat laskemoona.

Relva hakati üksustele väljastama aastal 1959. M60 on olnud kasutuses kõikides USA sõjaväe harudes ning teenib mujal maailmas tänapäevani. Kuigi relv on vähemalt Ameerika Ühendriikides praeguseks ajaks suures osas uuematega (nt M240) asendatud, jätkub selle tootmine ja arendamine ka 21. sajandil.

## Kasutajad
*: USA armee ja Navy SEALs.
*
*: asendatud FN Minimiga (kergekuulipilduja ülesannetes) ja FN MAG-iga (täiskuulipilduja ülesannetes).
*
*
*
*
*
*
*
*
*
*
*
*
*: Hiina-Vietnami sõjast ja konfliktidest sõjasaagiks saadud relvad.
*
*
*
*
*
*
*
*
*
*: aastal 2002 saadi USA Kaitselogistika Ametilt 75 relva M60.
*
*
*: teenistuses 1957–1972, asendati FN MAG-iga.
*: litsentsi alusel tootmises aastast 1974.
*: M60E3 Malaisia armee Grup Gerak Khasis.
*
*
*
*
*
*
*: Portugali armee kasutab relvi M60E ja M60D, mis on paigaldatud soomusautodele V-150 Commando.
*
*: aastal 2002 saadi USA-lt 2500 relva M60.
*
*: kuninglikus õhuväes, paigaldatud Chinooki kopteritele.
*: aastal 2015 sai Taani kuninglik armee üle 600 relva M60E6.
*: toodetakse kohalikult.
*
*: M60E4 väheses koguses Tšehhi armee eriüksustes. Aastal 2006 asendati sellega 601. erivägede grupi relvad UK vz. 59.
*
*: M60E4 on kasutuses Unité Spéciale – Garde Nationale'is.
*
*
*
*
*: Vietnami rahvaarmee, varem Vietnami Vabariigi armee.

### Mitte-riigid
*  Ajutine Iiri Vabariiklik Armee
*  Amali liikumine
*  Bougainville'i revolutsiooniarmee
*  Colombia revolutsioonilised relvajõud
*  Issanda Vastupanuarmee
*  Liibanoni Araabia armee
*  Liibanoni jõud
*  Liibanoni Progressiivne Sotsialistlik Partei/Rahvavabastusarmee
*  Moro islami vabastusrinne
* Nicaragua Contrad
*  Vaba Liibanoni armee

## Vaata ka
*PK (kuulipilduja)

## Viited

## Välislingid
*US Ordnance Website (current maker of M60s, M60D, M60E4/Mk 43)
*US Army manual: Operator's Manual For M60, M122, M60D
*  The article includes a detailed list of the twenty-two improvements made over previous versions of the M60.
Anneliis

**Anneliis** on eesti naisenimi.

2021. aasta 1. jaanuari seisuga oli Eestis eesnimi Anneliis 151 naisel. Anneliis on Eestis populaarsuselt 625. naisenimi.

Anneliis oli keskmiselt 37 aasta vanune (mediaanvanus oli 34). Kõige populaarsem oli eesnimi Anneliis vanuserühmas 30–34, kus neid oli 10 000 elaniku kohta 2,87 ning Viljandi maakonnas.

## Nime kandjaid
*Anneliis Aunapuu
*Anneliis Simm
*Anneliis-Mall Leius

## Viited